stanford-oval/wikipedia huggingface dataset:
Suomen Teknologiakeskusten Liitto TEKEL

Suomen Teknologiakeskusten Liitto TEKEL ry oli suomalaisten teknologiakeskustoimijoiden valtakunnallinen yhteistyöverkosto, johon kuului 29 jäsentä yliopisto- ja korkeakoulukaupungeissa. TEKEL kehitti yhdessä yhteistyökumppaniensa kanssa kansainvälisesti vetovoimaisia innovaatioympäristöjä.
TEKEL oli teknologiakeskustoiminnan edunvalvoja, asiantuntija ja kehittäjä Suomessa. Yhdessä jäsenkeskustensa kanssa se muodosti valtakunnallisen TEKEL-verkoston, joka on osa kansallista innovaatiojärjestelmää.
TEKEL pyrki kehittämään yhdessä yhteistyökumppaniensa kanssa suomalaista teknologiakeskustoimintaa. Se johti TEKEL-verkoston yhteistyötä, edisti alan kehitystä, osallistui valtakunnallisten ohjelmien toteutukseen sekä kehitti aktiivisesti alalle merkittäviä kansallisia ja kansainvälisiä verkostoja. TEKEL teki yhteistyötä erityisesti ministeriöiden sekä keskeisten tutkimuksen, yrityskehityksen, kansainvälistymisen, elinkeinoelämän ja rahoitusalan toimijoiden kanssa. TEKEL edusti suomalaisia teknologiakeskuksia kansainvälisessä yhteistyössä, kuten Maailman Teknologiakeskusten Liiton IASPin (International Association of Science Parks) toiminnassa.
Vuonna 1988 perustettu TEKEL rahoitti toimintansa jäsenmaksuilla, projektiliiketoiminnalla sekä kotimaisella ja EU-hankerahoituksella. Sen toimistot sijaitsivat Vantaalla Technopoliksen tiloissa.
Liiton toiminta lakkasi vuonna 2015.
Aiheesta muualla

TEKELin kotisivu (Arkistoitu – Internet Archive)
Stavroúpoli

| Stavroúpoli Σταυρούπολη |
| --- | --- |
 Kunnallisyksikön sijainti
 Stavroúpoli
 Koordinaatit: 40°39′59″N, 22°56′12″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Thessaloniki
Kunta:  Pávlos Melás
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  071101
Väkiluku (2011):  46 008
Aikavyöhyke:  UTC+2
 – Kesäaika:  UTC+3
Postinumero:  564 xx
Suuntanumero(t):  2310
Rekisterikilpi:  N
Infobox OKVirheellinen NIMI-arvo: 
Stavroúpoli (kreik. Σταυρούπολη; kath.kreik. Σταυρούπολις, Stavroúpolis) on Kreikan kaupunki sekä samanniminen Pávlos Meláksen kunnan kunnallisyksikkö (Δημοτική Ενότητα Σταυρούπολης, Dimotikí Enótita Stavroúpolis; kath. Δημοτική Ενότητα Σταυρουπόλεως, Dimotikí Enótita Stavroupóleos) ja entinen itsenäinen kunta. Se sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 46 008 (vuonna 2011). Stavroúpoli on Pávlos Meláksen kunnan kuntakeskus.
Stavroúpoli sijaitsee noin neljä kilometriä Thessalonikin keskustasta pohjoiseen ja se on käytännössä Thessalonikin esikaupunki. Stavroúpoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pávlos Meláksen kunnaksi yhdessä Efkarpían ja Políchnin kanssa.
Suomen Teatterit

Suomen Teatterit – Finlands Teatrar ry (aiemmin Suomen Teatteriliitto) on vuonna 1922 perustettu suomalaisten ammattiteattereiden edunvalvonta- ja työnantajajärjestö, jolla on 50 jäsenteatteria. Suomen Teatterit ry (STEFI) työskentelee jäsenteattereidensa toimintaedellytysten turvaamiseksi ja hyvän teatterin tekemisen mahdollistamiseksi. Toiminnan keskeiset osa-alueet ovat työnantajajärjestönä toimiminen, kulttuuripoliittinen vaikuttaminen, koulutus ja tutkimus sekä kansainvälinen toiminta.
Suomen Teatterit ry:n toimisto sijaitsee Kruununhaassa Teatterikulmassa.
Aiheesta muualla

Kotisivu suomenteatterit.fi
Spider-pasianssi

| Spider-pasianssi |
| --- | --- |

Korttimäärä:  104  Helppo: 8x13 Keskivaikea: 4x13 + 4x13 Vaikea: kaksi kokonaista korttipakkaa
Pakkatyyppi:  Peruskorttipakka
Taitovaatimukset:  Vaikeassa on enemmän taidosta kiinni ja helpossa enemmän tuurista
Pelaajamäärä:  1
Korttien järjestys suurimmasta pienimpään:  K-Q-J-10-9-8-7-6-5-4-3-2-A
Tuurin osuus:  Helpossa on enemmän tuurista kiinni ja vaikeassa enemmän taidosta
Spider-pasianssi on yksi pasianssipelin variaatioista.
Tavoite

Spider-pasianssin tavoite on saada kaikki pelikortit väreittäin suuruusjärjestykseen – kuninkaasta aina ässään asti.
Alkujärjestelyt

Spider-pasianssissa 54 pelikorttia asetellaan kymmeneen pinoon seuraavasti:
Neljä kuuden kortin pinoa
Kuusi viiden kortin pinoa
Säännöt

Spider-pasianssissa kortteja siirrellään niin kuin muissakin pasiansseissa. Jos pelaa useammalla kuin yhdellä maalla, voi kortin siirtää oman maansa lisäksi myös toisen maan kortin päälle. Jos kortti on jonkun muun, kuin oman maansa kortin päällä, sitä ja sitä, jonka päällä tämä kortti on, ei voi siirtää yhtä aikaa esim. korttipinoa 10♠, 9♥, 8♠ ja 7♠ ei voi siirtää yhtä aikaa, mutta siinä olevat 8♠ ja 7♠ voi. Tyhjään sarakkeeseen voi laittaa minkä tahansa kortin tai korttipinon, jossa on vain samaa maata. Spider-pasianssissa jää pakka, kun on jakanut alkuasetelman. Kun pelaaja haluaa, hän voi uudelleenjakaa jäljellä olevasta pakasta kortteja kaikkien pinojen päälle yksi eli aina yhdellä jakamisella jaetaan kymmenen korttia pakasta. Kun kortteja jaetaan, kaikissa kymmenessä sarakkeessa täytyy olla vähintään yksi kortti.
Pelin päättyminen

Kun kaikki pelikortit on aseteltu värisuoraksi kuningas-kortista ässään sekä siirretty kotikentälle, peli päättyy.
Vaikeustasot

Kaikilla vaikeustasoilla pelataan samalla tavalla. Ainoa ero on, että niillä pelataan eri määrillä maita. Vaikka vaikeustasoissa on eri määrä maita, korttimäärä on silti sama.
Helpossa Spider-pasianssissa pelataan vain yhdellä maalla, yleensä padalla. Tässä vaikeustasossa vain yhtä maata otetaan kahdeksasta eri korttipakasta.
Keskivaikeassa Spider-pasianssissa pelataan kahdella maalla. Tässä vaikeustasossa kahta maata otetaan neljästä eri korttipakasta.
Vaikeassa Spider pasianssissa pelataan kaikilla mailla. Tässä vaikeustasossa käytetään kahta kokonaista korttipakkaa lukuun ottamatta jokereita.
Variaatiot

Giganttinen Spider: Neljällä pakalla
Rento Spider: Ei vaadi kaikkien sarakkeiden täyttämistä ennen uudelleenjakamista.
Spiderwort: Kolmella pakalla
Simple Simon: Yhdellä pakalla pelattava Spiderin yleinen variaatio.
Mrs. Mop: Spider-pasianssin sukulainen, jossa kaikki kortit jaetaan kuvapuoli ylöspäin.
Variaatiot > Spiderette

| Spiderette |
| --- | --- |

Korttimäärä:  52  Helppo: 4x13 Keskivaikea: 2x13 + 2x13 Vaikea: yksi kokonainen korttipakka
Pakkatyyppi:  Peruskorttipakka
Taitovaatimukset:  Vaikeassa on enemmän taidosta kiinni ja helpossa enemmän tuurista
Pelaajamäärä:  1
Korttien järjestys suurimmasta pienimpään:  K-Q-J-10-9-8-7-6-5-4-3-2-A
Tuurin osuus:  Helpossa on enemmän tuurista kiinni ja vaikeassa enemmän taidosta
Spiderettessa käytetään kortteja puolet vähemmän kuin Spider-pasianssissa ja ne asetellaan Klondike-asettelulla. Peli toimii samoin kuin klassinen Spider-pasianssikin. Voidaan pelata yhdellä, kahdella tai neljällä maalla. Samoin kuin Spider-pasianssissa mitä vähemmän maita sitä helpompi.
Variaatiot > Spiderette > Variaatiot

Will o’ the Wisp: Pasianssikorttipeli, jonka on keksinyt Geoffrey Mott-Smith ja jota pelataan samalla tavalla kuin Spideretteä. Poikkeuksena on, että alussa 21 korttia jaetaan seitsemään pinoon, jossa kussakin on kolme korttia ja vain kunkin sarakkeen ylin kortti on kuvapuoli ylöspäin.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Spider (solitaire)
Käännös suomeksi
Jan Louwers Stadion

| Jan Louwers Stadion |
| --- | --- |

Rakennuksen tiedot
Sijainti:  Eindhoven, Alankomaat
Koordinaatit:  51°24′42″N, 5°28′46″E
Avattu:  1934
Kenttä:  Nurmi
Käyttäjät
 FC Eindhoven 
Katsojakapasiteetti
 4 600 
Lisää rakennusartikkeleitaArkkitehtuurin teemasivulla
Jan Louwers Stadion on monikäyttöinen stadion Eindhovenissa Alankomaissa. Stadion avattiin vuonna 1934. Nykyään sitä käytetään enimmäkseen jalkapallossa FC Eindhovenin kotikenttänä. Stadionille mahtuu 4 600 ihmistä.
Jan Lindvall

| Jan Lindvall |
| --- | --- |
 Lindvall vuonna 1981.
Henkilötiedot
Koko nimi:  Jan Petter Lindvall
Syntynyt: 18. maaliskuuta 1950 (ikä 74) Kåfjord, Norja
Kansalaisuus:   Norja
Uran tiedot
Pituus:  182 cm
Seura:  Nordreisa IL
Laji:  maastohiihto
Maailmancup
Kaudet:  1982–1984
Voitot:  1
Palkintokorokkeella:  4
Jan Petter Lindvall (s. 18. maaliskuuta 1950 Kåfjord) on norjalainen maastohiihtäjä. Hän edusti aktiiviurallaan Nordreisa IL -seuraa, ja on pituudeltaan 182 cm.
Lindvall sijoittui  1982 Oslon MM-kilpailuissa 50 kilometrillä 11:nneksi. Sarajevon olympialaisissa 1984 hän oli 50 kilometrillä viides, 30 kilometrillä kolmastoista ja Norjan viestijoukkueen jäsenenä neljäs.
Lindvall voitti maailmancupin osakilpailun Kavgolovon 50 kilometrillä helmikuussa 1983. Lisäksi hän sijoittui toiseksi Lahden 50 kilometrillä maaliskuussa 1982 sekä kolmanneksi Falunin 30 kilometrillä helmikuussa 1983 ja 1984. Kymmenen parhaan joukkoon hän sijoittui kaikkiaan yhdeksän kertaa. Maailmancupin kokonaiskilpailussa hän oli neljäs kaudella 1982–1983 ja kymmenes kaudella 1983–1984.
Suden hetki (Lyijykomppanian albumi)

| Suden hetki Lyijykomppania |
| --- | --- | --- |

EP-levyn tiedot
 Äänitetty : Savonlinna, 21.–22. kesäkuuta 1994 ja 28. heinäkuuta 1993 (kappale 2)
 Tuottaja(t): Lyijykomppania Tuomo Valtonen
 Tyylilaji: heavy metal doom metal
 Kesto: 19.03
 Levy-yhtiö: RAM Disc
Lyijykomppanian muut julkaisut
| Uimakoulu 1993 | Suden hetki 1994 | Viimeinen voitelu 1996 |
Suden hetki on Lyijykomppanian vuonna 1994 julkaistu mini-CD. Levyn – ja luultavasti myös Lyijykomppanian – tunnetuin kappale lienee ”Jaloviinamies”, jota yhtyeen laulaja-kitaristi Timo Rautiainen on silloin tällöin esittänyt myös soolokeikoillaan.
Rautiainen arvosteli vuonna 2003 ilmestyneessä Trio Niskalaukaus -kirjassa Suden hetken kansikuvaa ”luultavasti Suomen huonoimmaksi kansikuvaksi”.
Kappaleet

Sovitukset Lyijykomppania.
Omenain kerääjä – 3.19 (säv. Rautiainen, san. Moilanen)
Jaloviinamies – 5.04 (säv. Rautiainen, san. Moilanen)
Kyisen pellon kyntäjät – 3.57 (säv. Rautiainen – Moilanen, san. Moilanen)
Aamun rauha – 1.22 (säv. Rautiainen – Moilanen, san. Moilanen)
Suden hetki – 4.38 (säv. Rautiainen, san. Moilanen)
Viina – 0.57 (säv. Rautiainen, san. Rautiainen – Moilanen)
Kokoonpano

Timo Rautiainen – laulu, kitara
Arto Alaluusua – basso
Esa Moilanen – rummut
Tapio Wilska – basso ja murina kappaleessa ”Jaloviinamies”
Sir Th. Le Grande – laulu kappaleessa ”Viina”
Aiheesta muualla

Suden hetki (Lyijykomppanian albumi) Discogsissa. (englanniksi)
Albumi Suden hetki (Lyijykomppanian albumi) Encyclopaedia Metallum -sivustolla (englanniksi)
Lyijykomppania
| --- | --- |
Studioalbumit:   Uimakoulu  Viimeinen voitelu  Harmaita säveliä  Sota, nälkä, rutto, kuolema  Tietoja epäonnistumisista ja päättämättömyyksistä, tai Väkivaltaa ja vääriä lääkkeitä  Tarpeettomia ikävyyksiä.  1993 - 1996 
EP:t:   Synkkää jynkytystä  Suden hetki  Kehitys kulkee perse edellä  Mennyt maailma 
Kokoelmat:  Lyijykomppania
Singlet:   ”Ohjelmanjulistus”  ”Helsinki tulessa! / Isä heiluu kirveellä”  ”Yksinäisen tähden harhailija / ART”  ”Kuolemaneskadroona”
Suomen Telemarkkinointiliitto

Suomen Telemarkkinointiliitto ry (STML) on voittoa tavoittelematon yhdistys, joka toimittaa jäsenistönsä suoramarkkinointikieltoja Suomessa suoramarkkinointia harjoittaville yrityksille ja valvoo kieltojen noudattamista.
Suomen Telemarkkinointiliitto ry on kehittänyt älypuhelimiin ladattavan Kilpi-sovelluksen, joka estää ei-toivotut yhteydenotot. Kilpi tunnistaa huijauspuhelut, tekstiviestit ja roskapostit jo etukäteen. Sovellus perustuu dataan, jota yhdistys kerää myös käyttäjiensä avulla. Kilpi käyttää toiminnassaan myös tekoälyä. Kilven voi ladata Google Play- ja App Store -sovelluskaupoista. Keväällä 2023 lanseeratun Kilpi-sovelluksen kehitystyö alkoi muutama vuosi aiemmin. Sovellusta on ladattu toukokuuhun 2024 mennessä yli 50 000 kertaa.
Suomen Telemarkkinointiliitto ry:n perustaja Arto Isokoski työskenteli Nokiassa 1995-2000 tuotekehitystehtävissä. Tämän jälkeen Kiinan markkinoihin erikoistunut Isokoski on toiminut useissa kansainvälisissä yrityksissä, kuten perustamassaan TLD Registry Limited Oy:ssä.
STML myös tiedottaa laajasti havaituista huijauksista ja lieveilmiöistä niin mediaa kuin myös jakaa tietoa omissa kanavissaan ja sosiaalisessa mediassa.
Aiheesta muualla

Suomalainen sovellus estää ei-toivotut puhelut, mutta haluaa pääsyn ostohistoriaasi – mistä on kysymys?, is.fi 16.12.2023
Asiantuntija varoittaa yhä uskottavammista tekoälyn luomista huijauksista mtvuutiset.fi 11.9.2023
Estä haitalliset puhelut ja viestit tivi.fi 9.12.2023
Suuri huijausaalto piinaa Viroa – asiantuntija: On vain ajan kysymys, milloin sama tapahtuu Suomessa HS.fi 24.11.2023
Joka viides pelkää puhelinmyyntiä – petosyritykset voivat aiheuttaa mielenterveysongelmia Markkinointiuutiset. 6.9.2023
Alibi varoittaa: Black Friday on huijareiden tilipäivä! Alibi. 20.11.2023
Suomen Telemarkkinointiliiton kotisivut stml.fi
Tätä tekstiviestin lähettäjää et erota aidosta is.fi 1.3.2024
Näiden brändien nimissä suomalaisia yritetään huijata – katso TOP 5 Markkinointiuutiset.fi 14.2.2024
Naistenpäivä lähestyy – ja huijarit myös! hymy.fi 9.3.2024
Jos et näe eroa kirjainten А ja A välillä, voit olla helppo kohde iltalehti.fi 5.3.2024
Näin suomalaisia huijataan: Katso 5 ”vaarallisinta” brändiä Iltasanomat.fi 10.2.2024
Jääkiekon MM-kisat saivat hämärä­henkilöt liikkeelle – saamasi viesti voi olla laiton Iltasanomat.fi 16.5.2024
Varo tätä Nordean nimissä lähetettyä tietojenkalasteluyritystä kauppalehti.fi 29.5.2024
Jay Benedict

Jay Benedict (11. huhtikuuta 1951 Burbank, Kalifornia, Yhdysvallat – 4. huhtikuuta 2020 Lontoo, Yhdistynyt kuningaskunta) oli yhdysvaltalais-englantilainen näyttelijä. Benedict muistetaan elokuvista Aliens ja Yön ritarin paluu. Hän esiintyi myös saippuasarjassa Emmerdale. Benedict kuoli covid-19-tautiin huhtikuussa 2020.
Käännös suomeksi
Steve Turner

| Steve Turner |
| --- | --- |

Henkilötiedot
Syntynyt: 28. maaliskuuta 1965 (ikä 59)
Muusikko
Tyylilajit:  grunge   alternative rock   rock   punk
Soittimet:  kitara   basso
Yhtyeet:  Green River   Mudhoney   Mr. Epp & the Calculations   Steve Turner   The Monkeywrench   The Fall Outs   Spluii Numa
Levy-yhtiöt:  Sub Pop Records   Homestead Records   Tasque Force Records   Reprise Records   Funhouse Recordings   Roslyn Recordings
  [ Muokkaa Wikidatassa ] [ ohje ]  
Steve Turner on yhdysvaltalainen kitaristi, joka tunnetaan parhaiten työstään grunge-yhtyeessä Mudhoneyssa. Hänellä on ollut vuosien varrella muitakin sivuprojekteja, ja lisäksi hän on julkaissut joitakin soololevyjä.
Uran alkuajat

Turnerin ensimmäinen yhtye oli autotallibändi The Ducky Boys. Yhtyeen kokoonpanoon kuului myös tuleva Pearl Jamin jäsen, Stone Gossard. Yhtye erosi vuoden 1983 paikkeilla.
Turner tapasi Mark Armin liittyessään seuraavaan yhtyeeseensä, Mr. Epp & the Calculationsiin. Yhtyettä kuvattiin useaan otteeseen "maailman huonoimmaksi bändiksi". Yhtye julkaisi kasetin Live as All Get Out vuonna 1983. Mr. Epp soitti viimeisen keikkansa helmikuussa 1984.
Vuonna 1981 Arm ja Turner, joista oli nopeasti tullut läheiset ystävät, perustivat vitsi-punk-bändin Limp Richerds, joka myös hajosi vuonna 1984.
Edellä mainittujen yhtyeiden lisäksi Turner on soittanut myös muun muassa yhtyeissä Spluii Numa, The Fall Outs ja Doggs With Dreddloxx. Hän on myös julkaissut neljä sooloalbumia.
Green River

Green River perustettiin alkuvuonna 1984. Se nimettiin samannimisen sarjamurhaajan ja Creedence Clearwater Revivalin samannimisen albumin mukaan. Yhtyeen alkuperäisjäsenet olivat Mark Arm (laulu), Turner (kitara), Jeff Ament (basso) ja Alex Vincent (rummut). Myöhemmin mukaan otettiin toinen kitaristi, Stone Gossard, Mark Armin halutessa keskittyä pelkästään laulamiseen (hän siis soitti myös kitaraa yhtyeen alkuaikoina).
Turner lähti yhtyeestä vuoden 1985 alussa, koska ei pitänyt Amentin ja Gossardin "progressiivisista" vaikutteista. Turnerin tilalle otettiin Green Riveriin Bruce Fairweather. Green River hajosi vuonna 1987.
Mudhoney

Välittömästi Green Riverin hajottua, Mark Arm otti yhteyttä Turneriin. He yhdessä värväsivät basisti Matt Lukinin (soitti aiemmin The Melvinsissä) ja rumpali Dan Petersin (Bundle of Hiss and Feastista) perustaakseen Mudhoneyn vuonna 1988.
Mudhoneyta alettiin pian pitää yhtenä Seattle-kuvion lupaavimpana yhtyeenä singlellään "Touch Me I'm Sick" sekä debyytti-EP:llään Superfuzz Bigmuff saaden maasta taivaaseen ylistäviä arvosteluja musiikkilehdistössä. Kahden muun Sub Popilla julkaistulla julkaistun hyvin vastaanotetun levyn jälkeen Mudhoney ja Turner allekirjoittivat sopimuksen suuren levy-yhtiön Reprise Recordsin kanssa 1992, julkaisten Piece of Caken myöhemmin samana vuonna. Arm ja Turner ovat myös myöhemmin soittaneet yhdessä sivuprojektissa The Monkeywrenchissä.
Ainutkertainen Green River -yhdistyminen tapahtui marraskuun 30, 1993 Pearl Jamin kiertueen aikana Aladdin Theatressa Las Vegasissa. Yhdistymiseen osallistuivat Mark Arm, Steve Turner, Stone Gossard, Jeff Ament ja Underdogin Chuck Treece, joka paikkasi Alex Vincentiä rummuissa. Vincent asui tuolloin Japanissa, eikä ollut paikalla. Bändi soitti vain kaksi kappaletta, "Swallow My Pride" ja "Ain't Nothing to Do", ennen kuin lähti lavalta.
Mudhoney jatkaa edelleen keikkailua ja albumien tekoa. Heidän uusin albuminsa, Under a Billion Suns, ilmestyi vuonna 2006.
Aiheesta muualla

In Music We Trustin haastattelu
Odysseyzinen haastattelu
Juan de Dios Caballero Reyes

Juan de Dios Caballero Reyes (s. 23. kesäkuuta 1931) on meksikolainen roomalaiskatolinen piispa. Hänet vihittiin papiksi Durangon arkkihiippakuntaan 31. lokakuuta 1954 ja nimitettiin Huejutlan hiippakunnan johtoon 11. heinäkuuta 1978. Piispaksi vihkiminen seurasi 21. syyskuuta. Pääkonsekraattorina toimi Antonio López Aviña, jota avustivat Miguel Garcia Franco ja Pedro Aranda Díaz-Muñoz.
Caballero Reyes erosi tehtävistään Huejutlan piispana 18. marraskuuta 1993 ja sai samana päivänä nimityksen Durangon vihkipiispaksi, jona hän toimi, kunnes jäi eläkkeelle 21. heinäkuuta 2008.
Jukka Tammi

Jukka Tammi voi tarkoittaa seuraavia:
Jukka Tammi (s. 1962), entinen suomalainen jääkiekkomaalivahti, maailmanmestari
Jukka Tammi (s. 1941), Verohallituksen pääjohtaja vuosina 1990–2007.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jukka Tammi”, voi hakea sivunnimihaulla, laajalla sivunnimihaulla tai tekstihaulla.
Jay Berwanger

| Jay Berwanger> Henkilötiedot |
| --- | --- |
Syntynyt: 19. maaliskuuta 1914 Dubuque, Iowa
Kuollut: 26. kesäkuuta 2002
Kansalaisuus:   Yhdysvallat
Amerikkalaisen jalkapallon pelaaja
Lempinimi:  Jay
Pelipaikka:  Keskushyökkääjä
NFL-varaus:  1, 1936 Philadelphia Eagles
Pääsarjaura:  –
John Jacob "Jay" Berwanger (19. maaliskuuta 1914 – 26. kesäkuuta 2002) oli yhdysvaltalainen amerikkalaisen jalkapallon pelaaja. Hän menestyi lajissaan Chicagon yliopistossa niin, että sai kaikkien aikojen ensimmäisen Heisman Trophyn vuonna 1935. Hän kuuluu College Football Hall of Fameen.
Berwanger oli vuonna 1936 NFL:n ykkösvaraus, muttei koskaan pelannut ammattimaisesti. Berwanger vaati palkakseen 1000$ ottelua kohden muttei vaatimuksiin suostuttu. Hän myös halusi säilyttää amatöörin asemansa voidakseen pyrkiä 1936 kesäolympialaisiin.
Berwanger ei kuitenkaan päässyt olympialaisiin. Han kävi neuvotteluja Chicago Bearsin omistajan George Halasin kanssa muttei päässyt yhteisymmärrykseen. Berwangerin mielestä hän ei saanut tarpeeksi suurta palkkaa. Hän kertoi myöhemmin katuvansa päätöstään.
Kade

Kade on suomalaisen kansanperinteen noita, jolla on taikavoimia ja jonka uskotaan voivan vahingoittaa toista kateudellaan. Kade oli myös kyky pahan onnen nostattamiseen.
Kansanperinteessä ajatellaan, että terva oli aine, jolla uskottiin olevan pahalta suojeleva vaikutus. Pienen lapsen sieraimiin tai lehmän utareisiin saatettiin sipaista tervaa, jotta paha ei tarttuisi niihin. Myös suola oli pahalta suojeleva aine. Vaikka kateellinen näki kalasaaliin, ei saalisonni hävinnyt, jos kalastaja ehti suolata kalat. Myös taikamerkkejä, viisikantoja tai tursaansydämiä, piirreltiin vaikkapa astioiden pohjiin.
Usein kade katsoi pahalla silmällä, joten kateen katseen kohteeksi joutuminen oli vaarallisinta. Ketä tahansa saatettiin pitää mahdollisena kateena, jonka vuoksi kateilta oli hyvä suojautua varmuuden vuoksi. Kade saattoi vahingoittaa muillakin loitsuilla. Usein varsinkin onnen kääntyminen huonoksi katsottiin kateiden syyksi. Onnea saatettiin tavoitella takaisin taikatempuilla ja loitsuilla, jotka suunnattiin kateita vastaan. Monia vaivoja pidettiin kateiden syynä.milloin? Koska ihmiset sairastuivat toisinaan, eikä onnikaan ollut aina myötäinen, uskottiin kateita olevan paljon. Sananlasku kertookin: Katehia kaikki kansa, velhoja joka veräjä.
Kateellisten taikoja tai pelkkää katsetta on pelätty myös monissa muissa kulttuureissa.
Sivu-uoma

Norjassa sijaitsevaan Glommaan yhtyy oikealta sivujoki Vorma.
Sivujoki Mosel yhtyy Reinin pääuomaan Saksan Koblenzissa.
Sivu-uoma on hydrologiassa nimitys valuma-alueen uomaverkostossa sijaitsevasta virtaveden uomasta, joka yhtyy toiseen virtaveden uomaan. Sivu-uoma voi yhtyä pääuomaan tai toiseen sivu-uomaan. Sivu-uoma ei koskaan laske järveen tai mereen niin kuin pääuomat tekevät. Joen tapauksessa uomaa kutsutaan sivujoeksi, puron tapauksessa sivupuroksi ja ojana sitä kutsutaan sivuojaksi.
Uomaverkosto

Maahan satavasta vedestä osa valuu maanpintaa pitkin tai maaperän sisällä noroihin tai puroihin, jotka yhtyvät toisiinsa suuremmiksi puroiksi ja joiksi. Aluetta, johon kaikki sadevesi osuu ja jonka vedet päättyvät samaan vesistöön, kutsutaan valuma-alueeksi. Suurin osa valuma-alueelle sataneesta vedestä valuu ensin sivu-uomiin, jotka yhtyvät alempana toisiin uomiin. Uomien yhtymistä toisiinsa toistuu niin monta kertaa, että lopuksi uoma yhtyy järveen tai mereen laskevaan uomaan eli pääuomaan. Uomaverkoston kaikki uomat, lukuun ottamatta pääuomaa, ovat periaatteessa sivu-uomia. Uomaverkoston rakenne ja muoto riippuu valuma-alueen topografiasta, kallioperästä ja maaperästä. Erityisesti virtaavan veden eroosiosta, joka on kuluttanut maaperää ja kallioperää tietyn ajan, riippuu monet uomaverkoston ominaisuuksista.
Sivu-uomien identifiointi ja luokittelu > Vasen ja oikea sivu-uoma

Kun seurataan uomaa, johon yhtyy sivu-uomia, erotellaan ne tulosuuntansa mukaan: oikea sivu-uoma ja vasen sivu-uoma. Kun tarkastellaan uomaa myötävirtaan eli katsotaan suuntaan, minne vesi laskee, yhtyy oikea sivu-uoma uoman oikealta puolelta ja vasen sivu-uoma vasemmalta puolelta.